ফের মা হচ্ছেন ইলিয়ানা?

কলকাতা: দ্বিতীয়বার মা হতে চলেছেন ইলিয়ানা ডি’ক্রুজ (Ileana Dcruz)। ২০২৫-এর প্রথম দিনেই ইলিয়ানার একটি ভিডিও প্রকাশ্যে এনেছেন, তারপর থেকে শুরু হয়েছে চর্চা। গত বছর জানুয়ারি থেকে ডিসেম্বর কেমন কাটল সেই ঝলকই ভক্তদের সঙ্গে ভাগ কর নিয়েছেন। আগামি অক্টোবরে ফের মা হবেন, এমনই আভাস দিয়েছেন ভিডিওতে।

মাইকেল ডোলানকে বিয়ে করেছেন ইলিয়ানা। ২০২৩-এর অগস্ট মাসে তাঁদের কোলে আসে পুত্রসন্তান কোয়া। ২০২৪-এ পুত্রের জন্মদিন পালনও করেন তাঁরা। স্বামী মাইকেল ডোলান ও পুত্রকে নিয়ে ভিডিও শেয়ার করেছেন তিনি। ইলিয়ানা তাঁর ইনস্টাগ্রামে ২০২৪ সালের ফেলে আসা মুহূর্তের ভিডিও শেয়ার করেছেন। যেখানে স্বামী ও ছেলেকেও দেখা গিয়েছে। ভিডিয়োর মাঝখানে, ইলিয়ানা ২০২৪ সালের অক্টোবরের একটি ক্লিপ শেয়ার করেছিলেন। এই ক্লিপে তাঁকে ‘প্রেগন্যান্সি টেস্ট কিট’ দেখাতেও দেখা গিয়েছে। সোশ্যাল মিডিয়ায় ভক্তদের কাছ থেকে অভিনন্দনও পাচ্ছেন তিনি। যা দেখে সকলের মনেই একটাই প্রশ্ন, তবে কি নতুন অতিথি আসা এখন কেবল সময়ের অপেক্ষা?